Raġel qed jinżamm arrestat mill-Pulizija wara li rriversja fuq karozza tal-pulizija waqt operazzjoni li kienet għaddejja mill-Iskwadra ta’ Kontra d-Drogi għall-ħabta tas-1.30 a.m fil-Ħamrun. Tvm.com.mt jinsab informat li l-inċident seħħ fi Triq Ħal Qormi fil-Ħamru, ftit ‘il fuq minn stabbilment tal-karozzi ewlieni li hemm fl-istess triq. Fil-ħin tal-inċident instema’ impatt qawwi hekk kif il-vettura baqgħet sejra fuq il-karreġġjata l-oħra tat-triq u baqgħet dieħla f’diversi karozzi li kien hemm ipparkjati fit-triq. Fuq il-post issejħu l-Pulizija tar-Rapid Intervention Unit kif ukoll bosta esperti li bdew l-investigazzjonijiet tagħhom.